b'\n_START_ARTICLE_\nZelena pika\n_START_PARAGRAPH_\nZelena pika (nem\xc5\xa1ko Der Gr\xc3\xbcne Punkt) je licen\xc4\x8dna znamka nem\xc5\xa1ke dru\xc5\xbebe Duales System Deutschland GmbH (DSD) in kot znak ozna\xc4\x8duje embala\xc5\xbeo in izdelke, ki so primerni za recikliranje. Znak je bil prvi\xc4\x8d uporabljen v Nem\xc4\x8diji leta 1991. Uveljavljen je v 23 evropskih dr\xc5\xbeavah. Uporabljajo ga sistemi za ravnanje z odpadno embala\xc5\xbeo, ki so \xc4\x8dlani evropskega zdru\xc5\xbeenja Pro Europe (Packaging Recovery Organisation Europe s.p.r.l.). Na podro\xc4\x8dju Slovenije je to dru\xc5\xbeba Slopak (Slopak d. o. o.).\n_START_SECTION_\nPodlaga\n_START_PARAGRAPH_\nZelena pika \xe2\x80\x93 Duales System Deutschland GmbH (DSD) skrbi \xc5\xbee od leta 1990, da se prodajna embala\xc5\xbea da v recikliranje. Proizvajalec, ki uporablja znamko Zelena pika, ho\xc4\x8de s tem pokazati, da se dr\xc5\xbei pravil uredbe o embaliranju. Stro\xc5\xa1ke za uporabo znamke nosi izklju\xc4\x8dno proizvajalec. Ti stro\xc5\xa1ki so lahko sestavni del pri kalkulaciji cen in se lahko vidijo v nakupni ceni. Glede na \xc5\xa1tevilo prebivalcev so ocenjeni stro\xc5\xa1ki na prebivalca v Nem\xc4\x8diji 0,92\xe2\x82\xac. Piktogram Zelene pike v nekaterih primerih ni zelen, ampak je prilagojen barvi embala\xc5\xbee, da se zmanj\xc5\xa1ajo stro\xc5\xa1ki pri tisku. Znak je sestavljen iz dveh pu\xc5\xa1\xc4\x8dic razli\xc4\x8dnih barv, ki se zvijata v krog. Zelena pu\xc5\xa1\xc4\x8dica je najpogostej\xc5\xa1i piktogram, ki se ga najde v Nem\xc4\x8diji. Skiciral ga je Lars Oehlschlaeger, pri tem se je zgledoval po simbolu Yin in Yang._NEWLINE_Po letu 2009 se ozna\xc4\x8dba ne uporablja ve\xc4\x8d, saj so taki ukrepi sedaj dolo\xc4\x8deni z zakonom.'